Kikker jou huis op saam met doen-dit-self-kenner Misi Overturf | SARIE
FOTO: verskaf	23 Januarie 2014
Kikker jou huis op saam met doen-dit-self-kenner Misi Overturf	deur Phyllis Green
Ek was gelukkig genoeg om my hande te lê op ‘n baie handige boek oor hoe om op ‘n maklike en bekostigbare manier selfdoen-projekte aan te pak. Misi Overturf se boek, Real Easy Décor & DIY (R295), vertel hoe jy ‘n projek moet aanpak, dat jy heel eerste inspirasie moet vind vir wat jy wil doen . Dan gee sy tonne wenke van eenvoudige maniere hoe jy op ‘n vinnige manier nuwe lewe in jou huis kan blaas. Beplanning is natuurlik belangrik en sy wys vir jou hoe om ‘n basiese plannetjie op te trek en dat net jy jou plannetjie hoef te verstaan – dis die vertrekpunt van jou projek. Sy kyk ook na al die aspekte van stilering, soos meubels, stoffering, tekstiele, kleur, ornamente, beligting, vloerbedekkings. O ja, die belangrikste van alle selfdoen-projekte is jou gereedskapkissie. Moenie vrees nie, Misi gee ‘n lysie van alles wat jy in daai kissie moet hê en waarvoor dit gebruik word.